
****

**PRIJESTONICA CETINJE**

**LOKALNI AKCIONI PLAN ZA MLADE**

**PRIJESTONICA CETINJE ZA 2024.GODINU**

Cetinje, januar 2024.godine

Sadržaj:

1. Uvod....................................................................................................................................................3
2. Analiza stanja......................................................................................................................................5
3. Finansijski okvir...................................................................................................................................7
4. Akcioni plan.........................................................................................................................................8
5. Monitoring i evaluacija.......................................................................................................................26
6. **UVOD**

Lokalni akcioni plan za mlade - LAPM, predstavlja strateški dokument u oblasti omladinske politike, koji ima za cilj da ispita trenutni položaj mladih, te predloži konkretne aktivnosti u smjeru rješavanja identifikovanih problema i poboljšanja kvaliteta života mladih u gradu. Lokalni akcioni plan za mlade se donosi u skladu sa Zakonom o mladima („Službeni list Crne Gore“ br. 025/19, 027/19). Lokalni akcioni plan za mlade donosi se na lokalnom nivou u cilju ostvarivanja interesa i potreba mladih, te sadrži mjere i aktivnosti u cilju sprovođenja omladinske politike.

Na zahtjev Sekretarijata za obrazovanje, sport i mlade Prijestonice Cetinje od 22.12.2023. godine, akt broj 017-615/23-566, a u vezi davanja mišljenja na Nacrt Lokalnog akcionog plana za mlade 2024. godina, od strane Ministarstva sporta i mladih Crne Gore je dobijeno pozitivno mišljenje na isti, akt broj 01-051-615/23-2331/4. U pravcu kvalitetnog sprovođenja politike za mlade, izradili smo Lokalni akcioni plan za mlade za 2024. godinu, shodno Zakonu o mladima Crne Gore, kao platformu za jedan strukturirani sistemski pristup u radu sa mladima i za mlade za period od godinu dana.

Prijestonica Cetinje, kroz djelovanje Sekretarijata za obrazovanje, sport i mlade, prati i podržava aktivnosti omladinske politike u našem gradu. Stoga je Lokalni akcioni plan za mlade za 2024. godinu nastao kroz zajednički rad lokalnih javnih institucija, nevladinih organizacija, pojedinaca i mladih, koji su kroz partnerski rad, razmjenu znanja, iskustava i ideja donijeli najoptimalnija rješenja za unaprijeđenje omladinske politike na lokalnom nivou.

Na konsultativnim sastancima za izradu novog LAPM-a, a shodno Strategiji za mlade 2023-2027, identifikovani su najznačajniji izazovi na osnovu kojih su definisana četiri operativna cilja, i to:

I Operativni cilj 1. Razvoj održivog sistema usluga za podršku mladima u procesu njihove tranzicije u odraslo doba

II Operativni cilj 2. Stvaranje uslova da mladi budu aktivni građani/nke, uključeni u kreiranje i sprovođenje javnih politika

III Operativni cilj 3. Ostvarivanje međuresornog doprinosa poboljšanju sveukupnog položaja mladih

IV Operativni cilj 4. Unaprijeđenje mehanizama za efikasno kreiranje, sprovođenje, monitoring i evaluaciju omladinske politike.

Na osnovu prikupljenih inicijativa, informacija i inputa od strane relevantnih institucija koje rade sa mladima i za mlade, identifikovani su izazovi sa kojima se mladi Prijestonice suočavaju, kao i aktivnosti koje treba preuzeti da bi se prepoznati izazovi riješili.

Implementacija Plana iziskuje zajedničke napore identifikovanih aktera, a u cilju realizacije svih aktivnosti predviđenih Planom. Lokalni akcioni plan za mlade je kreiran na osnovu:

- Zakona o mladima

- Strategije za mlade 2023-2027. godine

- ReLOaD istraživanja i procjena lokalnih politika koje se odnose na mlade i potrebe mladih u 15 lokalnih samouprava, koje je od strane UNDP-a sprovedeno u maju 2022. godine (<https://www.undp.org/cnr/montenegro/publications/istrazivanje-potreba-mladih-i-procjena-lokalnih-omladinskih-politika-u-15-crnogorskih-opstina>),

- Analize stanja i preporuka za unaprijeđenje omladinske politike u Crnoj Gori 2023. godine, pripremljene u okviru projekta „Odgovorno i solidarno: Građani preuzimaju inicijativu“, koji realizuje FAKT u partnerstvu sa NVO „Aktivna zona“ i Udruženjem roditelja djece sa teškoćama u razvoju „Zračak nade“.

Prilikom izrade ove politike, korišćen je pristup usklađenosti sa krovnim dokumentima i drugim sektorskim strategijama koje su usklađene sa međunarodnim okvirima omladinske politike, kao što je i:

-Prijedlog Lokalnog plana za sprječavanje diskriminacije i promociju jednakosti za period 2024-2026.

1. **ANALIZA STANJA**

Na osnovu rezultata istraživanja, nezaposlenost predstavlja najveći problem mladih, zatim problemi bolesti zavisnosti (kockanje, klađenje, alkoholizam, narkomanija), problemi mentalnog zdravlja, loš ekonomski status kao i kvalitet obrazovnog sistema. Navedeni problemi odnose se na autodestruktivno ponašanje mladih, kao što je na primjer korišćenje psihoaktivnih supstanci. Korišćenje psihoaktivnih supstanci povezano je i sa samom dostupnošću alkohola i duvana u maloprodajnim objektima, ali je i navedeno da su osnovni uzroci problema mentalnog zdravlja povezani sa nedovoljno efikasnom komunikacijom između mladih i roditelja.

Takođe, evidentan je i problem nepostojanja formirane navike mladih na preventivno ponašanje i očuvanje reproduktivnog zdravlja. Agresivnost i nasilje među mladima je evidentno, a posljedice su višestruke i kompleksne, reflektujući se na kompletnu sliku društvenog ambijenta pojedinca (međuvršnjačko nasilje, porodično, nasilje nad ženama, djecom, saobraćajni traumatizam, dostupnost i upotreba PAS i dr.). Što se tiče participacije mladih na Cetinju slično konstatovanom u nacionalnom okviru i zahtijeva podsticanje učešća mladih uvođenjem određenih mjera. Evidentno je nedovoljno učešće mladih u životu zajednice, neinformisanost mladih o različitim modelima učešća, kao i njihova ravnodušnost prema promjenama koje bi mogli napraviti, a zatim i nedovoljna informisanost lokalnih institucija i struktura koje donose odluke o važnosti učešća mladih.

Takođe, nalazi istraživanja ukazuju na to da mladi nijesu u dovoljnoj mjeri upoznati sa mehanizmima koji su im na raspolaganju za uključivanje u procesima donošenja odluka.

Kada je riječ o izazovima neformalnog obrazovanja, prilikom organizovanja fokus grupa sa predstavnicima omladinskih NVO, utvrđeno je da je potrebno dodatno raditi na omogućavanju veće podrške različitim programima neformalnog obrazovanja koje one sprovode. Što se tiče Omladinskog servisa, mladi su upoznati sa postojanjem istog, ali smatraju da nema dovoljno sadržaja zbog nedostatka finansijskih sredstava.

Najveći izazov predstavljaju mladi koji brzo gube interesovanje i postaju pasivni članovi društva. Nerazvijen sistem profesionalne orijentacije i savjetovanja mladih Cetinja prilikom odabira budućeg profesionalnog poziva. Nepostojanje saobraćajne kulture među mladima (bezbijednost u saobraćaju) je još jedan problem koji mladi vide u Cetinju, vjerujući da je zloupotreba alkohola i psihoaktivnih supstanci najčešći uzrok nezgoda.

Navedeni podaci koreliraju sa Akcionim planom za unapređenje položaja mladih u Prijestonici Cetinje za 2024.godine, koji sadrže mjere i aktivnosti a koji su identifikovani od stane mladih i relevantnih aktera koji se bave omladinskom politikom.

1. **FINANSIJSKI OKVIR**

Finansijska sredstva namijenjena za sprovođenje aktivnosti Lokalnog akcionog plana za mlade Prijestonice Cetinje ukupno iznose 48.050,00 eura. Realizaciju aktivnosti, Sekretarijat za obrazovanje, sport i mlade zajedno sa partnerima, sprovešće iz Budžeta Prijestonice za 2024. godinu kao i kroz razne donacije i sponzorstva.

1. **AKCIONI PLAN**

|  |  |  |  |  |  |  |
| --- | --- | --- | --- | --- | --- | --- |
| **Operativni cilj 1: Razvoj održivog i kvalitetnog sistema servisa i programa za podršku mladima pri tranziciji u odraslo doba** | | | | | | |
| **Operativni cilj (na lokalnom nivou):** **Razvoj održivog i kvalitetnog sistema servisa i programa za podršku mladima pri tranziciji u odraslo doba** | | | | | | |
| **Mjera 1.1 Uspostaviti sistem osiguranja kvaliteta omladinskog rada** | | | | | | |
|  | **Aktivnost** | **Nosioci aktivnosti** | **Početak realizacije/Završetak realizacije** | **Indikatori** | **Finansijska procjena** | **Izvor finansiranja** |
| 1. | Organizovati studijske posjete institucijama i organizacijama u Crnoj Gori, u cilju razmjene iskustava u razvoju i sprovođenju, te uspostavljanju boljih uslova za razvoj omladinskog rada u Prijestonici Cetinje | Prijestonica Cetinje, Sekretarijat za obrazovanje sport i mlade  Partneri: NVO | II kvartal 2024. | - Organizovana studijska posjeta za 15 omladinskih radnika/ca i/ili službenika/ca Sekretarijata ili službenika iz drugih resora  Izvor: Izvještaj o radu | 1.000,00 EUR | Budžet Prijestonice Cetinje |
| **Mjera 1.2 - Uspostaviti funkcionalni sistem omladinskih servisa u svim opštinama** | | | | | | |
| 1. | Učestvovati u razvijanju standarda kvaliteta rada i etičkog kodeksa Omladinskih servisa | Prijestonica Cetinje, Sekretarijat za obrazovanje sport i mlade  Partneri: NVO | III kvartal 2024. | - Učestvovati u realizaciji rodne analize na osnovu koje su izrađeni rodno odgovorni standardi i kodeks sa ciljem da OS budu prilagođeni potrebama mladih muškaraca i žena  - Predložiti minimum tri prijedloga za sadržaj podzakonskih akata kojim se propisuje standard kvaliteta rada i etičkog kodeksa Omladinskih servisa  Izvor: Standardi kvaliteta rada i podzakonski akt | 0 EUR | - |
| 2. | Pružiti podršku dizajniranju, finansiranju i realizaciji programa u Omladinskom klubu na Cetinju, na osnovu konsultacija sa mladima | Prijestonica Cetinje, Sekretarijat za obrazovanje sport i mlade, Omladinski klub Cetinje  Partneri: NVO | I kvartal 2024. | - Organizovati minimum jednu javnu konsultaciju sa mladima i predstavnicima omladinskih NVO i NVO koje se bave pitanjima NVO u cilju izrade Godišnjeg programa rada Omladinskog kluba na Cetinju za 2024. godinu  - Program rada treba da bude dizajniran u odnosu na grupe kao što su adolescenti, mladi, djevojke, muškarci, mladi iz ruralnih područja, mlade osi, lgbti+, Romi, mladi sa manje mogućnosti i dr.  Izvor: Izvještaj o radu | 500,00 EUR | Budžet Prijestonice Cetinje  Donatorska sredstva |
| 3. | Obezbijediti dio sredstava za kvalitetno operativno funkcionisanje omladinskog servisa (Omladinskog kluba) na Cetinju | Prijestonica Cetinje, Sekretarijat za obrazovanje sport i mlade | Kontinuirano | - Obezbijediti sredstva za nabavku osnovne opreme i materijala za rad Omladinskog kluba (kancelarijski materijal, troškovi osvježenja, sredstva za održavanje higijene i dr.)  Izvor: Izvještaj o radu | 1.000,00 EUR | Budžet Prijestonice Cetinje  Donatorska sredstva |
| **Mjera 1.3 - Kreirati i realizovati inkluzivne programe omladinskog rada i neformalnog obrazovanja** | | | | | | |
| 1. | Povezati nastavni kadar i NVO za planiranje otvorenog kurikuluma u školama u saradnji sa NVO usmjerenog ka kvalitetnijim programima i metodama obrazovanja po mjeri mladih | Prijestonica Cetinje, Sekretarijat za obrazovanje sport i mlade  Partneri: Obrazovne institucije na Cetinju, NVO | III kvartal 2024. | Održan jedan konsultativni sastanak  Izvor: Izvještaj o realizovanim aktivnostima | 200,00 EUR | Budžet Prijestonice Cetinje  Donatorska sredstva |
| 2. | Organizovati diskusioni forum o učešću mladih OSI u životu zajednice (procesi donošenja odluka) sa ciljem utvrđivanja stvarnih potreba mladih OSI i usklađivanja omladinskog rada i neformalnog obrazovanja u skladu sa preporukama mladih | Prijestonica Cetinje, Sekretarijat za obrazovanje sport i mlade  Partneri: Obrazovne institucije na Cetinju, NVO | II kvartal 2024. | - Organizovan minimum jedan diskusioni forum i kreirano minimum pet preporuka za unađrenje programa neformalne edukacije mladih OSI  Izvor: Izvještaj o realizovanim aktivnostima | 200,00 EUR | Budžet Prijestonice Cetinje  Donatorska sredstva |
| **Mjera 1.4 - Uspostaviti funkcionalni sistem informisanja mladih i jačati kompetencije mladih za korišćenje dostupnih informacija** | | | | | | |
| 1. | Organizovati obuku za pružaoce  informacija mladima | Prijestonica Cetinje, Sekretarijat za obrazovanje sport i mlade  Partneri: Obrazovne institucije na Cetinju, NVO | III-IV kvartal 2024. | - Organizovana obuka i izgrađeni kapaciteti pružaoca informacija (omladinski klub, obrazovne institucije, NVO) za najmanje 10 polaznika  Izvor: Izvještaj o radu | 600,00 EUR | Budžet Prijestonice Cetinje  Donatorska sredstva |
| 2. | Sprovesti obuke za jačanje kapaciteta mladih za informacijsku pismenost u Klubovima za digitalnu i medijsku pismenost u srednjim školama na Cetinju | Prijestonica Cetinje, Sekretarijat za obrazovanje sport i mlade  Partneri: Obrazovne institucije na Cetinju, NVO | I-IV kvartal 2024. | -Realizovane obuke za minimum 30 mladih za informacijsku pismenost  Izvor: Izvještaj o radu | 600,00 EUR | Budžet Prijestonice Cetinje  Donatorska sredstva |
| 3. | Obezbijediti LCD informativni panel za srednje škole na Cetinju kako bi se obezbijedila veća informisanost mladih o različitim prilikama za razmjenu, obrazovanje i putovanje | Prijestonica Cetinje, Sekretarijat za obrazovanje sport i mlade  Partneri: Obrazovne institucije na Cetinju | IV kvartal 2024. | - Obavljena nabavka LCD informativnih panela i organizovana dodjela istih srednjim školama  Izvor: Izvještaj o radu | 1.000,00 EUR | Budžet Prijestonice Cetinje  Donatorska sredstva |
| 4. | Organizovati obuku za predstavnike omladinskih organizacija i organizacija koje se bave pitanjima mladih u Prijestonici Cetinje o uspostavljanju kontakata sa medijima i predstavljanju rada javnosti | Prijestonica Cetinje, Sekretarijat za obrazovanje sport i mlade  Partneri: NVO | III kvartal 2024. | - Organizovana jedna obuka i obezbijeđeno učešće minimum 10 predstavnika omladinskih organizacija i organizacija koje rade sa i za mlade  Izvor: Izvještaj o radu, press clipping, materijal sa radionica i izvještaj sa radionica | 500,00 EUR | Budžet Prijestonice Cetinje  Donatorska sredstva |
| 5. | U saradnji sa RTV Cetinje realizovati radio ili video emisiju o položaju mladih OSI u zajednici | Prijestonica Cetinje, Sekretarijat za obrazovanje sport i mlade  Partneri: RTV Cetinje, NVO | IV kvartal 2024. | - Obezbijeđeni uslovi za realizaciju minimum pet emisija u radio ili video formi u trajanju od minimum 60 minuta na lokalnom javnom emiteru  Izvor: Izvještaj o radu, press clipping | 0 EUR | Budžet Prijestonice Cetinje  Donatorska sredstva |
| 6. | Istražiti i analizirati najbolji način za postizanje većeg stepena informisanja mladih Roma na Cetinju | Prijestonica Cetinje, Sekretarijat za obrazovanje sport i mlade  Partneri: NVO | III kvartal 2024. | - Sprovedeno jedno istraživanje javnog mnjenja, organizovane minimum dvije fokus grupe, organizovati javnu diskusiju u vezi sa rezultatima i uključiti predstavnike/ce romske populacije na Cetinju  - Kreirati set preporuka za obrazovne institucije, NVO, omladinske servise, lokalne medije i druge institucije, u vezi sa većim uključivanjem mladih Roma u život zajednice kroz veću informisanost  Izvor: Izvještaj o radu, press clipping | 200,00 EUR | Budžet Prijestonice Cetinje  Donatorska sredstva |
| 7. | Organizovati informativnu kampanju ili radionice za mlade o bezbjednosti u saobraćaju | Prijestonica Cetinje, Sekretarijat za obrazovanje sport i mlade  Partneri: NVO, OB Cetinje | II kvartal 2024. | - Organizovano minimum dvije informativne radionice u saradnji sa nadležnim policijskim službama, o bezbjednsti mladih u saobraćaju, sa posebnim akcentom na sprječavanja prekršaja koji uključuju: vožnja pod PAS, ne upotrebljavanje sigurnosnih pojaseva, korišenje mobilnog telefona u toku vožnje i dr.  Izvor: Izvještaj o radu, press clipping | 200,00 EUR | Budžet Prijestonice Cetinje  Donatorska sredstva |
| **Mjera 1.5 - Razviti programe mobilnosti mladih unutar i van Crne Gore** | | | | | | |
| 1. | Organizovati kampanju za promociju programa mobilnosti za mlade u omladinskim servisima i obrazovnim institucijama | Prijestonica Cetinje, Sekretarijat za obrazovanje sport i mlade  Partneri: Erasmus+ Kancelarija, NVO, Međunarodne organizacije | II kvartal 2024. | - Održani promotivni događaji “Forum omladinske mobilnosti”  - Uključeni roditelji kao ciljna grupa kampanje  Izvor: Izvještaj o radu | 2.000,00 EUR | Budžet Prijestonice Cetinje  Donatorska sredstva |
| 2. | Jačanje kapaciteta službenika/ca Prijestonice Cetinje i predstavnika/ca institucija koje nude programe za mlade da učestvuju u EU programima i fondovima za mobilnost mladih | Prijestonica Cetinje, Sekretarijat za obrazovanje sport i mlade  Partneri: Erasmus+ Kancelarija, NVO, Međunarodne organizacije, ULISEUS (ULYSSEUS) | I-IV kvartal 2024. | -Minimum 15 predstavnika LS, NVO i institucija informisano/obučeno o postojećim prilikama i programima  Izvor: Izvještaj o radu | 200,00 EUR | Budžet Prijestonice Cetinje |
| 3. | Organizovati studijske posjete mladih iz Prijestonice Cetinje kulturno-istorijskim institucijama širom Crne Gore u cilju upoznavanja mladih sa različitim vjerama i nacijama | Prijestonica Cetinje, Sekretarijat za obrazovanje sport i mlade | I-IV kvartal 2024. | - Organizovati minimum tri studijske posjete za minimum 150 mladih iz Prijestonice Cetinje  Izvor: Izvještaj o radu | 500,00 EUR | Budžet Prijestonice Cetinje  Donatorska sredstva |
| **Operativni cilj 2: Stvaranje uslova da mladi budu aktivni građani i građanke, uključeni u kreiranje i sprovođenje javnih politika** | | | | | | |
| **Operativni cilj (na lokalnom nivou): Stvaranje uslova da mladi budu aktivni građani i građanke, uključeni u kreiranje i sprovođenje javnih politika** | | | | | | |
| **Mjera 2.1 Kreirati održive mehanizme za podršku inicijativama mladih, neformalnim grupama mladih i organizacijama mladih** | | | | | | |
|  | **Aktivnost** | **Nosioci aktivnosti** | **Početak realizacije/Završetak realizacije** | **Indikatori** | **Finansijska procjena** | **Izvor finansiranja** |
| 1. | Sačiniti analizu mogućnosti i procjenu potrebe obezbjeđivanja godišnje finansijske podrške Omladinskom klubu na Cetinju | Prijestonica Cetinje, Sekretarijat za obrazovanje sport i mlade, Omladinski klub Cetinje  Partneri: NVO | III kvartal 2024. | - Sprovedena i objavljena analiza sa jasnim zaključcima i preporukama  Izvor: Analiza | 0 EUR | Budžet Prijestonice Cetinje |
| 2. | Organizovati događaj za umrežavanje omladinskih organizacija i omladinskog sektora na Cetinju | Prijestonica Cetinje, Sekretarijat za obrazovanje sport i mlade, Omladinski klub Cetinje  Partneri: NVO | II kvartal 2024. | - Organizovan minimum jedan događaj u kojem je učestvovalo minimum omladinskih organizacija i građanskih aktivista/kinja, a posebno organizacija koje podstiču učešće mladih žena i marginalizovanih grupa  Izvor: Izvještaj o radu | 500,00 EUR | Budžet Prijestonice Cetinje  Donatorska sredstva |
| **Mjera 2.2 Kreirati nove i unaprijediti postojeće mehanizme učešća mladih, sa posebnim fokusom na podsticanje učešća mladih žena i marginalizvanih grupa** | | | | | | |
| 1. | Sprovesti program jačanja kapaciteta omladinskog sektora za korišćenje dostupnih (i digitalnih) mehanizama za učešće mladih, komplementarno naporima predviđenim Akcionim planom za Otvorenu Upravu | Prijestonica Cetinje, Sekretarijat za obrazovanje sport i mlade  Partneri: Erasmus+ Kancelarija, NVO, Međunarodne organizacije | III kvartal 2024. | - U omladinskom klubu sprovedena obuka za 15 polaznika/ca iz omladinskih organizacija, neformalnih grupa mladih i omladinskih inicijativa  Izvor: Izvještaj o radu | 500,00 EUR | Budžet Prijestonice Cetinje  Donatorska sredstva |
| 2. | Učestvovati u izradi Smjernica za unapređenje učešća građana i mjesnih zajednica u odlučivanju u lokalnim samoupravama sa akcentom na učešće mladih | Prijestonica Cetinje, Sekretarijat za obrazovanje sport i mlade, Omladinski klub Cetinje  Partneri: NVO | I kvartal 2024. | - Objavljena verzija Smjernica za mlade  - Predstavljene smjernice mladima u OK Cetinje  Izvor: Smjernice, Izvještaj o radu | 0 EUR | Budžet Prijestonice Cetinje |
| 3. | Uključiti mlade u kreiranje i realizaciju plana za otvorenu javnu upravu i e-participaciju, kako bi bio po mjeri i mladih | Prijestonica Cetinje, Sekretarijat za obrazovanje sport i mlade, Omladinski klub Cetinje  Partneri: NVO | III-IV kvartal 2024. | - U saradnji sa omladinskim klubom i omladinskim NVO organizovani informativno-konsultativni sastanci sa mladima o planu otvorene javne uprave i eparticipaciji  - Plan otvorene javne uprave i e-participacija dizajnirani i realizovani po mjeri mladih  Izvor: Izvještaj o radu | Redovan budžet | Budžet Prijestonice Cetinje |
| 4. | Jačanje kapaciteta lokalne samouprave i parlamenata za veće korištenje postojećih i razvoj novih mehanizama učešća mladih na lokalnom nivou | Prijestonica Cetinje, Sekretarijat za obrazovanje sport i mlade, Omladinski klub Cetinje  Partneri: NVO | I-III kvartal 2024. | - Sprovedena obuka za mínimum 10 polaznika/ca iz lokalnih samouprava i parlamenata  Izvor: Izvještaj o radu | 500,00 EUR | Budžet Prijestonice Cetinje  Donatorska sredstva |
| **Mjera 2.3 Ojačati kapacitete i razviti kulturu učešća mladih u razvoju zajednice, demokratskom životu i donošenju odluka** | | | | | | |
| 1. | Promocija pozitivnih primjera mladih koji doprinose promjenama u svojim zajednicama putem lokalnog javnog emitera RTV Cetinje | Prijestonica Cetinje, Sekretarijat za obrazovanje sport i mlade, RTV Cetinje  Partneri: NVO | I-IV kvartal 2024. | - Realizovano 20 objava o mladima (dešavanjima, dobrim stvarima i izazovima) na RTV Cetinje i youtube kanalu  Izvor: RTCG | Redovan budžet | Budžet Prijestonice Cetinje |
| **Mjera 2.4 Unaprijediti uslove za razvoj volonterizma** | | | | | | |
| 1. | Organizovati Info dane o prilikama za volontiranje u Crnoj Gori i inostranstvu | Prijestonica Cetinje, Sekretarijat za obrazovanje sport i mlade,MSM, Nacionalni volonterski servis  Partneri: RYCO, Kontakt tačka za Erasmus+, RKSOM, NVO | III kvartal 2024 | - Godišnje informisano minimum 100 mladih putem Info dana  Izvor: Izvještaj o radu | 500,00 EUR | Budžet Prijestonice Cetinje  Donatorska sredstva |
| 2. | Sprovesti građanske akcije sa zajednicama i okrenutih ka zajednici, u organizaciji mladih, koje rade na razvoju volonterizma i solidarnosti, u saradnji sa nevladinim organizacijama i Omladinskim klubom na Cetinju | Prijestonica Cetinje, Sekretarijat za obrazovanje sport i mlade, Omladinski klub Cetinje  Partneri: NVO | II kvartal 2024. | - Konkurs raspisan i sredstva raspodjeljena za minimum dvije akcije godišnje uz učešće barem 200 mladih  Izvor: Izvještaj o radu, Izvještaj o utrošku sredstava | 500,00 EUR | Budžet Prijestonice Cetinje |
| 3. | Kreirati posebnu rubriku (ili novu internet bazu) za registraciju volontera/ki na nivou Cetinja | Prijestonica Cetinje, Sekretarijat za obrazovanje sport i mlade, Omladinski klub Cetinje  Partneri: NVO | III kvartal 2024. | - Kreirana baza volontera koja omogućava prijavu volontera/ki, dijeljenje kontakata i umrežavanje povodom realizacije građanskih inicijativa/akcija na Cetinju.  Izvor: Izvještaj o radu | 0 EUR | Budžet Prijestonice Cetinje |
| **Operativni cilj 3: Ostvarivanje međuresornog doprinosa poboljšanju sveukupnog položaja mladih** | | | | | | |
| **Operativni cilj (na lokalnom nivou): Ostvarivanje međuresornog doprinosa poboljšanju sveukupnog položaja mladih** | | | | | | |
|  | **Aktivnost** | **Nosioci aktivnosti** | **Početak realizacije/Završetak realizacije** | **Indikatori** | **Finansijska procjena** | **Izvor finansiranja** |
| 1. | Uspostaviti saradnju između Sekretarijata za obrazovanje, sport i mlade i Savjeta za borbu protiv vršnjačkog nasilja osnovanog od strane Centra za socijalni rad Prijestonice Cetinje | Prijestonica Cetinje, Sekretarijat za obrazovanje sport i mlade  Partneri: NVO, Centar za socijalni rad | II kvartal 2024. | - Organizovana dva konsultativna sastanka  -Organizovati minimum dva konsultativna sastanka i utvrditi zajedničke prioritete tokom 2024. godine, koji se mogu odnositi na: organizaciju događaja, sprovođenje istraživanja, realizaciju informativne kampanje za mlade i roditelje, kreiranje informativnih brošura za roditelje i staratelje i dr.  Izvor: Izvještaj o radu, press clipping | 0 EUR | Budžet Prijestonice Cetinje |
| 2. | U saradnji sa obrazovnim institucijama i lokalnim NVO organizovati aktivnosti usmjerene ka većoj digitalnoj i medijskoj pismenosti mladih | Prijestonica Cetinje, Sekretarijat za obrazovanje sport i mlade  Partneri: NVO, obrazovne institucije | II kvartal 2024. | - Organizovati minimum dvije radionice sa mladima u vezi sa sigurnim korišćenjem interneta, sa posebnim fokusom na bezbjednost podataka, digitalnu i medijsku pismenost  Izvor: Izvještaj o radu, press clipping | 200,00 EUR | Budžet Prijestonice Cetinje  Donatorska sredstva |
| 3. | Organizovati takmičenja u recitovanju autorske poezije i čitanju autorske proze namijenjenih mladima | Prijestonica Cetinje, Sekretarijat za obrazovanje, sport i mlade,  IKA-Internacionalna kulturna asocijacija, osnovne i srednje škole sa teritorije Prijestonice Cetinje, osnovne i srednje škole iz drugih crnogorskih opština | III - IV kvartal 2024. | Realizovana dva događaja u 2022.,2023. godini.  -Realizovati dva događaja, takmičarsko veče za mlade autore iz oblasti proze i poezije, finalno veče crnogorskih mladih autora/interpretatora na Cetinju  -Uključeno 100 mladih iz Crne Gore  Izvor: Izvještaj o radu, RTV Cetinje, Sajt Prijestonice | 1.500,00 EUR | Budžet Prijestonice Cetinje |
| 4 | Dodijeliti stipendije najboljim studentima | Prijestonica Cetinje | IV kvartal 2024. | -Dodijeljeno 15 stipendija za proteklu studijsku godinu (2022/2023)  Izvor: Izvještaj o radu, Odluka gradonačelnika o broju i visini stipendija za studijsku 2022/2023 godinu akt broj 01-609/22-2333 od od 23.09.2022.godine, Odluka o dopunama Odluke o stipendiranju studenata akt broj 02-016/23-2155 od 28.09.2023.godine, Sajt Prijestonice | 15.000,00 EUR | Budžet Prijestonice Cetinje |
| 5. | Dodijeliti studentsku nagradu 13. novembar | Prijestonica Cetinje | IV kvartal 2024. | -Dodijeljeno 7 studentskih nagrada  -Odluka gradonačelnika o dodjeli Studentske nagrade za 2023.godinu, akt broj 01-609/23-2301/4 od 7.11.2023.godine  Izvor: Izvještaj o radu, Sajt Prijestonice, RTV Cetinje | 5.050,00 EUR | Budžet Prijestonice Cetinje |
| 6. | Organizovati karijerno savjetovanje | Prijestonica Cetinje, ZZZCG-Opština Cetinje  NVO, donatori,  Unija poslodavaca,  poslodavci, škole,  fakulteti, mediji | II kvartal 2024. | - Karijerno savjetovanje, kao aktivnost za mlade predviđa 10 radionica koje će voditi prezenteri koji su ostvarili uspjeh u pojedinim profesijama  - Uključeno minimum 100 mladih  Izvor: Izvještaj o radu, Sajt Prijestonice, RTV Cetinje | 2.000,00 EUR | Budžet Prijestonice Cetinje  Donatorska sredstva |
| 7. | Organizovati zimski ili ljetnji umjetnički festival mladih talenata Cetinja (izložbe, koncerte, poetske dane, književne večeri i dr) | Sekretarijat za kulturu,  Sekretarijat za obrazovanje, sport i mlade, Centar za kulturu | III kvartal 2024. | - Uključeno minimum 50 mladih  Izvor: Izvještaj o radu, Sajt Prijestonice, RTV Cetinje | 2.500,00 EUR | Budžet Prijestonice Cetinje  Donatorska sredstva |
| 8. | Obilježiti sedmicu mentalnog zdravlja | Sekretarijat za obrazovanje, sport i mlade  JU Dom zdravlja  NVO | III kvartal 2024. | - Uključeno minimum 100 mladih  Izvor: Izvještaj o radu, Sajt Prijestonice, RTV Cetinje | 1.000,00 EUR | Budžet Prijestonice Cetinje  Donatorska sredstva |
| 9. | Organizovati Učenički parlament | Prijestonica Cetinje, obrazovne ustanove sa teritorije Prijestonice Cetinje, Centar za prava djeteta Crne Gore | II kvartal 2024. | - Uključeno minimum 150 mladih  Izvor: Izvještaj o radu, Sajt Prijestonice, RTV Cetinje | 300,00 EUR | Budžet Prijestonice Cetinje |
| 10. | Organizovati „Dan prilika“ | Prijestonica Cetinje,  Unija srednjoškolaca | III kvartal 2024. | - Uključeno 10 mladih iz srednjih škola  - Cilj aktivnosti je upoznavanje mladih sa radom nadležnih organa u Opštini koji bi jedan radni dan proveli u nekom od njih  - Simbolična dnevnica za svakog od deset mladih u iznosu od 10,00 eura  Izvor: Izvještaj o radu, Sajt Prijestonice, RTV Cetinje | 100,00 EUR | Budžet Prijestonice Cetinje  Donatorska sredstva |
| 11. | Pružiti podršku prilikom realizacije događaja Dana nauke i inovacija | Prijestonica Cetinje | II-III kavrtal | - Uključeno minimum 100 mladih  Izvor: Izvještaj o radu, Sajt Prijestonice, RTV Cetinje | 1.000,00 EUR | Budžet Prijestonice Cetinje |
| 12. | Organizovati „Dan otvorenih vrata Univerziteta Crne Gore“ | Prijestonica Cetinje,  Opština Podgorica, srednje škole | II-III kvartal 2024. | - Uključeno minimum 150 mladih sa Cetinja  -Pružanje podrške u dijelu organizovanja prevoza i informisanja mladih o događaju  Izvor: Izvještaj o radu, Sajt Prijestonice, RTV Cetinje | 1.000,00 EUR | Budžet Prijestonice Cetinje  Donatorska sredstva |
| 13. | Organizovati ciklus radionica „Druženje sa uspješnima“ za mlade | Prijestonica Cetinje, Sekretarijat za obrazovanje, sport i mlade  Partneri | II, III kvartal 2024. | -Uključeno minimum 100 mladih  -Organizovanje minimum 8 radionica sa istaknutim Cetinjanima i Cetinjankama, a koji razgovaraju sa mladima na temu karijere, kroz lična iskustva  Izvor: Izvještaj o radu, Sajt Prijestonice, RTV Cetinje | 500,00 EUR | Budžet Prijestonice Cetinje |
| 14. | Organizovanje seta psiholoških radionica za mlade | Prijestonica Cetinje, Sekretarijat za obrazovanje, sport i mlade | I-IV kvartal 2024. | -Uključeno minimum 50 mladih  -Organizovanje edukativnih radionica za mlade na razne psihološke teme  Izvor: Izvještaj o radu, Sajt Prijestonice, RTV Cetinje | 200,00 EUR | Budžet Prijestonice Cetinje |
| 15. | Organizovanje besplatnog kursa engleskog jezika | Prijestonica Cetinje, Sekretarijat za obrazovanje, sport i mlade, Agencija za razvoj i podršku poslovanju | III kvartal 2024. | Uključeno 50 polaznika  -Organizovanje predavanja dva puta sedmično u trajanju od 60 minuta (tromjesečni kurs)  -Nivo A1  Izvor: Izvještaj o radu, Sajt Prijestonice, RTV Cetinje | 1.500,00 EUR | Budžet Prijestonice Cetinje |
| 16. | Organizovanje besplatnog kursa italijanskog jezika | Prijestonica Cetinje, Sekretarijat za obrazovanje, sport i mlade, Zajednica Italijana Crne Gore, Nacionalna biblioteka „Đurđe Crnojević“ | III kvartal 2024. | -Uključeno 50 polaznika  -Organizovanje predavanja dva puta sedmično u trajanju od 60 minuta (tromjesečni kurs)  -Nivo A1, B1.1  Izvor: Izvještaj o radu, Sajt Prijestonice, RTV Cetinje | / | Budžet Zajednica Italijana u Crnoj Gori |
| 17. | Saradnja sa Kancelarijom za ljudska i manjinska prava i prevenciju bolesti zavisnosti | Prijestonica Cetinje, Sekretarijat za obrazovanje, sport i mlade, Kancelarija za ljudska i manjinska prava i prevenciju bolesti zavisnosti Sekretarijata za lokalnu samoupravu i društvene djelatnosti, partneri | I-IV kvartal 2024. | -Uključeno minimum 100 mladih  -Edukativne radionice, tribine namijenjene mladima a koje se tiču prevencije bolesti zavisnosti  -Organizovanje edukativnih radionica na temu vršnjačkog nasilja u školama | 500,00 EUR | Budžet Prijestonice Cetinje |
| 18. | Organizovati Međunarodni dan mladih | Prijestonica Cetinje, Sekretarijat za obrazovanje, sport i mlade, Mreža za mlade, NVO | III kvartal 2024. | -Centralna proslava Međunarodnog dana mladih na Cetinju  -Uključeno minimum 150 mladih iz više crnogorskih opština  -Realizovati više aktivnosti (radionica, tribina, predavanja na temu mentalnog zdravlja mladih, budućeg profesionalnog poziva, razmjene studenata, mini koncerta, žurke) | 1.500,00 EUR | Budžet Prijestonice Cetinje  Donatorska sredstva |
| **Operativni cilj 4: Unapređenje mehanizama za efikasno kreiranje, sprovođenje, monitoring i evaluaciju omladinske politike** | | | | | | |
| **Operativni cilj (na lokalnom nivou): Unapređenje mehanizama za efikasno kreiranje, sprovođenje, monitoring i evaluaciju omladinske politike** | | | | | | |
| **Mjera 4.1. Utvrditi jasne mehanizme planiranja i implementacije omladinske politike** | | | | | | |
|  | **Aktivnost** | **Nosioci aktivnosti** | **Početak realizacije/Završetak realizacije** | **Indikatori** | **Finansijska procjena** | **Izvor finansiranja** |
| 1. | Razviti jasan sistem monitoringa i evaluacije akcionog plana, sa akcentom na definisanje opisa poslova eksterne evaluacije | Prijestonica Cetinje, Sekretarijat za obrazovanje sport i mlade | IV kvartal 2024. | - Pripremljeno uputstvo za monitoring za potrebe rada Tima za praćenje implementacije (Savjeta za mlade), kao i uputstva (opis poslova) za eksterne evaluatore  Izvor: Uputstva, Izvještaj o radu, Izvještaj o monitoringu i evaluaciji LAPM | 0 EUR | Budžet Prijestonice Cetinje |
| **Mjera 4.2. Razviti efikasan mehanizam međuresorne saradnje u kreiranju i sprovođenju omladinske politike** | | | | | | |
| 1. | Osnovati Savjet za mlade na lokalnom nivou | Prijestonica Cetinje, Sekretarijat za obrazovanje sport i mlade | I kvartal 2024. | - Upućena inicijativa gradonačelniku Prijestonice Cetinje za formiranje međusektorskog tijela sastavljenog od predstavnika/ca lokalne samouprave, institucija i organizacija koje se na lokalnom nivou bave omladinskom politikom, sa ciljem implementacije i praćenja implementacije Lokalnog akcionog plana prijestonice Cetinje  - Osnovan lokalni Savjet za mlade  Izvor: Izvještaj o radu | Redovan budžet | Budžet Prijestonice Cetinje |
| 2. | Ojačati kapacitete Savjeta za mlade Prijestonice Cetinje | Prijestonica Cetinje, Sekretarijat za obrazovanje sport i mlade, članovi/ce Savjeta | II kvartal 2024. | - Organizovati minimum jednu radionicu na temu metodologije praćenja implementacije lokalnih akcionih planova  Izvor: Program obuke, izvještaj o radu | 500,00 EUR | Budžet Prijestonice Cetinje |
| **Mjera 4.3. Razviti sveobuhvatan i efikasan sistem za redovno prikupljanje, praćenje i međuresornu razmjenu podataka o položaju mladih i uticaju omladinske politike** | | | | | | |
| 1 | Organizovati Konferenciju o omladinskoj politici na lokalnom nivou, sa fokusom na horizontalnu i vertikalnu komunikaciju i saradnju | Prijestonica Cetinje, Sekretarijat za obrazovanje sport i mlade  Partneri: NVO, Omladinki klub, instucije i dr. | IV kvartal 2024. | - Konferencija organizovana uz učešće minimum 20 učesnika/ca  - Preporuke i zaključci sa Konferencije služe kao osnova za AP 2025  Izvor: Izvještaj o radu | 500,00 EUR | Budžet Prijestonice Cetinje  Donatorska sredstva |
| **Mjera 4.4. Ojačati ljudske kapacitete za realizaciju omladinske politike** | | | | | | |
| 1. | Sprovesti program jačanja kapaciteta za službenike koji rade na sprovođenju omladinske politike u resoru zaduženom za omladinsku politiku | Prijestonica Cetinje, Sekretarijat za obrazovanje sport i mlade | III-IV kvartal 2024. | - Organizovane potrebne obuke, odnosno osigurano učešće na studijskim posjetama, seminarima, konferencijama (minimum 1 godišnje) o omladinskom radu, omladinskim servisima, omladinskoj politici, učešću mladih, evropskim standardima i praksi u omladinskom sektoru za službenike  Izvor: Izvještaj o radu | 500,00 EUR | Budžet Prijestonice Cetinje  Donatorska sredstva |
| **Mjera 4.5. Unaprijediti postojeće i razviti nove mehanizme međunarodne saradnje** | | | | | | |
| 1. | Organizovati edukativne posjete pobratimskim gradovima Prijestonice Cetinje u cilju razmjene iskustava sa mladima iz Evrope i svijeta | Prijestonica Cetinje, Sekretarijat za obrazovanje sport i mlade | I-IV kvartal 2024. | - Organizovati minimum tri studijske posjete za minimum 150 mladih iz prijestonice Cetinje  Izvor: Izvještaj o radu | 1.500,00 EUR | Budžet Prijestonice Cetinje  Donatorska sredstva |

1. **MONITORING I EVALUACIJA**

Implementacija Lokalnog akcionog plana za mlade za 2024. godinu – obuhvata pored realizacije aktivnosti i praćenje, procjenu napretka i veoma je bitno da ima jasno postavljenu organizacionu strukturu za sprovođenje, a shodno odredbi Zakona o mladima (član 14) koji se odnosi na izvještavanje o realizacji LAPM.

U cilju uspješne implementacije plana potrebno je utvrđivanje jasne institucionalne organizacije za sprovođenje aktivnosti planiranih planom zasnovane na kvalitetnoj saradnji svih tijela. U tom smislu, nadležni sekretarijat će u prvom kvartalu 2024. godine pokrenuti proceduru za formiranje međusektorskog tijela - Savjeta za mlade (koji će imati ulogu Tima za praćenje implementacije, odnosno monitoring implementacije akcionog plana). Ovo tijelo će činiti predstavnici/ce različitih gradskih službi/sekretarijata, lokalnih institucija, obrazovnih institucija i NVO koje se bave pitanjima mladih.

Zadaci Savjeta za mlade (Tima za praćenje implementacije), u odnosu na potrebe, mogu se odnositi na sljedeće: organizacija konsultativnih sastanaka, kao i periodične terenske posjete i fokus diskusije sa ciljnom grupom: ova metoda uključuje organizaciju terenskih posjeta. Tim bi posjećivao različite dijelove grada i organizovao fokus diskusije sa različitim zajednicama mladih kako bi direktno čuo njihove potrebe, primjedbe i prijedloge. Ove posjete bi se obavljale na terenu kako bi se stekao stvaran uvid u lokalne izazove i uslove. Nakon svake posjete, tim bi sastavljao izvještaj koji će biti dostupan javnosti i koristan za dalje prilagođavanje akcionog plana.

Nakon završetka roka za realizaciju akcionog plana, Sekretarijat za potrebe evaluacije uspješnosti pojedinačnih mjera i aktivnosti, može angažovati i nezavisnu eksternu evaluaciju, što može podrazumijevati: uključivanje nezavisne eksterne organizacije ili stručnjaka za procjenu implementacije lokalnog akcionog plana, što može donijeti dodatnu objektivnost i profesionalnost procjene. Izvještaji o kvalitetu implementacije mogu služiti kao važan alat za usmjeravanje daljih koraka i poboljšanja u implementaciji.

Proizvod oba procesa (monitoringa i evaluacije) akcionog plana će biti izrađen Izvještaj o monitoringu i evaluaciji implementacije Lokalnog akcionog plana za mlade, koji će poslužiti boljem institucionalnom pamćenju, ali i kao vodič za poboljšanje procesa konsultovanja, praćenja ispunjavanja indikatora uspješnosti, odnosno monitoringa i evaluacije godišnjih akcionih planova.